laion/Wikipedia-Exotic huggingface dataset:
লিটা (কুস্তিগির)

অ্যামি ক্রিশ্চিন ডুমাস (জন্ম এপ্রিল ১৪, ১৯৭৫) একজন আমেরিকান পেশাদার কুস্তিগির এবং গায়ক যে তার রিং নেম লিটা নামে অধিক পরিচিত। তিনি বর্তমানে ডাব্লিউডাব্লিউইর সাথে বিশ্লেষক হিসেবে চুক্তিবদ্ধ হয়েছে। সে ২০০০ থেকে ২০০৬ সালে পর্যন্ত ডাব্লিউডাব্লিউই তে নিয়মিত কুস্তি করেছে, এরপর স্বল্প সময়ের জন্য উপস্থিত থাকত। তাকে ২০১৪ সালে ডাব্লিউডাব্লিউই হল অফ ফেম এ অন্তর্ভুক্ত করা হয়। বিভিন্ন স্বাধীন প্রোমোশন এবং এক্সট্রিম চ্যাম্পিয়নশিপ রেসলিং (ইসিডব্লিউ) তে কাজ করার পর লিটা ১৯৯৯ সালে ডাব্লিউডাব্লিউএফ এর সাথে যুক্ত হয়। মূলত তার স্টোরিলাইন ছিল ইস্সা রিওস এর সাথে জুটি হয়ে। কিন্তু পরে সে ম্যাট এবং জেফ হার্ডির সাথে "টিম এক্সট্রিম" এর হয়ে বড় পুশ পায়। তার ক্যারিয়ারে সে চারবার ডাব্লিউডাব্লিউই নারী চ্যাম্পিয়নশিপ টাইটেলটি জিতেছে। ২০০৬ সালে কুস্তি থেকে অবসর নেয়ার পরে লিটা পাংক রক ব্যান্ড দ্য লুচাগরস গঠন করে। ব্যান্ডটি সেপ্টেম্বর ১১, ২০০৭ সালে তাদের নিজস্ব অ্যালবাম বের করে। "WWE Lita"। WWE। WWE। মার্চ ৩, ২০০৫। সংগ্রহের তারিখ অক্টোবর ১৮, ২০০৭। [স্থায়ীভাবে অকার্যকর সংযোগ] "Lita's Bio"। Slam! Sports। Canadian Online Explorer। মার্চ ৩, ২০০৫। মে ৩০, ২০১২ তারিখে মূল থেকে আর্কাইভ করা। সংগ্রহের তারিখ অক্টোবর ১৮, ২০০৭।  পেশাদারি কুস্তি প্রবেশদ্বার উইকিমিডিয়া কমন্সে লিটা (কুস্তিগির) সংক্রান্ত মিডিয়া রয়েছে। টুইটারে লিটা ইন্টারনেট মুভি ডেটাবেজে লিটা  (ইংরেজি)
বাংলাদেশের আদমশুমারি ও গৃহগণনা ২০০১

আদমশুমারি ও গৃহগণনা ২০০১ বাংলাদেশে অনুষ্ঠিত ৪র্থ জনশুমারি, যা ২০০১ সালের ২৩ থেকে ২৭ জানুয়ারি বাংলাদেশের সকল জেলা, উপজেলা, শহর ও গ্রামাঞ্চলে একযোগে পরিচালিত হয়। বাংলাদেশ পরিসংখ্যান ব্যুরো প্রতি ১০ বছর পর পর জনশুমারি পরিচালনা করে থাকে। এর পূর্বে ১৯৯১ সালে জনশুমারি পরিচালিত হয়েছিল। জনশুমারির প্রকাশিত প্রতিবেদন অনুযায়ী ২০০১ সালে বাংলাদেশের মোট জনসংখ্যা ছিল ১৩,০৫,২২,৫৯৮ জন, যার মধ্যে গগনাকৃত জনসংখ্যা হল ১২,৪৩,৫৫,২৬৩ জন, অর্থাৎ মোট জনসংখ্যার ৪.৯৮% গণনার আওতায় আনা যায়নি যার মধ্যে ৪.৫৪% গ্রামাঞ্চলে, ৫.৮১% পৌর সভা এলাকায়, ৩.৭৩% অন্যান্য শহর এলাকায় ও ৭.৬৭% এসএমএ সমূহে যেগুলো ঢাকা, চট্টগ্রাম, রাজশাহী ও খুলনায়। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "আদমশুমারি"। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743। সংগ্রহের তারিখ ৮ ডিসেম্বর ২০১৮।
স্ট্যানলি স্কট

স্ট্যানলি উইঙ্কওয়ার্থ স্কট (ইংরেজি: Stanley Scott; জন্ম: ২৪ মার্চ, ১৮৫৪ - মৃত্যু: ৮ ডিসেম্বর, ১৯৩৩) তৎকালীন ব্রিটিশ ভারতের মহারাষ্ট্রের বোম্বেতে জন্মগ্রহণকারী বিখ্যাত প্রথম-শ্রেণীর ক্রিকেট তারকা ছিলেন। ১৮৭৮ থেকে ১৮৯৩ সময়কালে প্রথম-শ্রেণীর ইংরেজ কাউন্টি ক্রিকেটে মিডলসেক্স দলের প্রতিনিধিত্ব করেছেন তিনি। দলে মূলতঃ ডানহাতি মাঝারিসারির ব্যাটসম্যান হিসেবে খেলতেন স্ট্যানলি স্কট। এছাড়াও, ডানহাতি ফাস্ট বোলার হিসেবেও তার সুনাম ছিল। ১৮৭৮ সালে মিডলসেক্সের পক্ষে প্রথম-শ্রেণীর ইংরেজ কাউন্টি ক্রিকেট খেলতে থাকেন। এরপর থেকে নিয়মিতভাবে খেলেন তিনি। সমগ্র প্রথম-শ্রেণীর খেলোয়াড়ী জীবনে ১০৪টি খেলায় অংশগ্রহণের সুযোগ ঘটে স্ট্যানলি স্কটের। বেশ কয়েক মৌসুম ব্যাটিং গড়ে শীর্ষস্থানে ছিলেন। তবে, বর্তমান মানদণ্ডে তার এ ক্রীড়াশৈলী মাঝারিমানেররূপে চিহ্নিত করা হয়। ১৮৯২ মৌসুমটি তার স্বর্ণালী সময়রূপে বিবেচিত। ইনিংস প্রতি ৩৯ রান তুলে ১০১৫ রান তুলেছিলেন স্ট্যানলি স্কট। লর্ডসে গ্লুচেস্টারশায়ারের বিপক্ষে ২২৪ রান তুলেন। এ ধরনের সংগ্রহ তৎকালে বিশাল সংগ্রহরূপে বিবেচিত হতো। লর্ডস ও ওভালে জেন্টলম্যান বনাম প্লেয়ার্সের মধ্যকার উভয় খেলায় অংশ নেন ও বেশ ভালো করেন। ফলশ্রুতিতে উইজডেন কর্তৃপক্ষের বিবেচনায় ১৮৯৩ সালে অন্যতম বর্ষসেরা ক্রিকেটারের মর্যাদা লাভ করেন স্ট্যানলি স্কট। ১৮৯৩ মৌসুম শেষে প্রথম-শ্রেণীর ক্রিকেটকে বিদায় জানান স্ট্যানলি স্কট। ক্রিকেট খেলা থেকে অবসর নেয়ার পর স্টকব্রোকার হিসেবে কাজ করেন। ক্রিকেটের পাশাপাশি ফুটবল খেলায়ও তিনি সিদ্ধহস্তের অধিকারী ছিলেন। ক্ল্যাপহাম রোভার্স এফসির পক্ষে ফুটবল খেলেছেন। ১৮৭৯ সালে এফএ কাপের চূড়ান্ত খেলায় ওল্ড এটোনিয়ান্সের কাছে ১-০ ব্যবধানে পরাজিত হয়েছিল তার দল। ৮ ডিসেম্বর, ১৯৩৩ তারিখে ৭৯ বছর বয়সে কেন্টের বেকেনহামের স্ট্যানলি স্কটের দেহাবসান ঘটে। "Wisden's Five Cricketers of the Year"। ESPNcricinfo। ESPN। ২৩ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৫।  উইলিয়াম গান কাউন্টি চ্যাম্পিয়নশীপ উইজডেন বর্ষসেরা ক্রিকেটার ইয়র্কশায়ার কাউন্টি ক্রিকেট ক্লাব ইএসপিএনক্রিকইনফোতে স্ট্যানলি স্কট (ইংরেজি) ক্রিকেটআর্কাইভে স্ট্যানলি স্কট (সদস্যতা প্রয়োজনীয়) (ইংরেজি)
গ্নু আইসক্যাট

গ্নু আইসক্যাট, পূর্বের গ্নু আইসউইজেল, গ্নু প্রকল্প কর্তৃক বিতরণকৃত মোজিলা ফায়ারফক্সের ফ্রি সফটওয়্যার পুনব্র‍্যান্ডিং। এটি গ্নু/লিনাক্স, অ্যান্ড্রয়েড,এবং ম্যাকওএসের সাথে সামঞ্জস্যপূর্ণ। গ্নু প্রকল্প মূল ফায়ারিফক্স ব্রাউজারের সাথে উন্নয়ন সমান তালে রাখার চেষ্টা করে, একই সাথে তারা সমস্ত ট্রেডমার্ককৃত শিল্পকর্ম সরানোও নিশ্চিত করে। এটি বিশাল পরিমাণের ফ্রি সফটওয়্যার তালিকা নিয়ন্ত্রণ করে ও এমন কিছু নিরাপত্তা বৈশিষ্ট্য ধারণ করে যা মূল ফায়ারফক্স ব্রাউজারে নেই। মোজিলা কর্পোরেশনের সাথে লাইসেন্সিং নিয়ে ঝামেলা থেকে মোজিলা আইসউইজেলের উৎপত্তি। আইসউইজেলকেই ভিত ধরে গ্নুজিলা টিম আইসক্যাটের সৃষ্টি করে। গ্নু আইসক্যাটের বাইনারি ও সোর্স দুটোই শুধুমাত্র গ্নু/লিনাক্সের জন্যে রয়েছে। আইসক্যাট কিছু বাড়তি নিরাপত্তা বৈশিষ্ট্য ধারণ করে, যেমন- তৃতীয় পক্ষের কুকিতে পরিণত হওয়া তৃতীয় পক্ষের জিরো-ল্যাংথ চিত্র ফাইল ব্লক করা, যা ওয়েব বাগ নামে পরিচিত। একই সাথে গ্নু আইসক্যাট ইউআরএল ফেরতের জন্যেও সতর্কতা প্রদান করে। সংস্করণ 3.0.2-g1 এ, CAcert.orgকে বিশ্বস্ত রুট সার্টিফিকেটের তালিকায় যুক্ত করা হয়েছে। গ্নু লিব্রেজেএস এক্সটেনশন ননফ্রি ননট্রিভিয়াল জাভাস্ক্রিপ্ট শনাক্ত ও ব্লক করে। আইসক্যাটে about:config এ ভিন্ন ভিন্ন ডোমেইনের জন্যে ভিন্ন ভিন্ন ইউজার অ্যাজেন্ট স্ট্রিং সেট করার সুবিধাও রয়েছে। উদাহরণস্বরূপ, কাঙ্ক্ষিত ডিএনএস ডোমেইনের জন্যে নন-মোবাইল ইউজার স্ট্রিং সেট করলে অই নির্দিষ্ট সাইটে অ্যান্ড্রয়েড ওটার থেকে নন-মোবাইল সংস্করণে যাওয়া যাবে। গ্নুজিলা মোজিলা পাবলিক লাইসেন্স/গ্নু জেনারেল পাবলিক লাইসেন্স/গ্নু লেসার জেনারেল পাবলিক লাইসেন্সের অধীনে পাওয়া যেতো, যা মোজিলা তাদের সোর্স কোড নিবন্ধনে ব্যবহার করতো। তবে আইসক্যাটের ডিফল্ট আইকনও একই ত্রি-লাইসেন্সের অধীনে নিবন্ধিত, যেটা মোজিলা থেকে তাদের তফাৎ করেছে। গ্নুজিলা মোজিলা মোজিলা ফায়ারফক্স ফ্রি সফটওয়্যার গ্নু প্রকল্প "COPYING"। git.savannah.gnu.org। সংগ্রহের তারিখ ৫ ফেব্রুয়ারি ২০১৬।  Berry, Karl (২৩ সেপ্টেম্বর ২০০৭)। "Ice Weasel"। bug-gnuzilla (মেইলিং তালিকা)। সংগ্রহের তারিখ ৯ ডিসেম্বর ২০০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Rodriguez, Ruben (৯ মার্চ ২০১৫)। "IceCat 31.5.0 release"। GNUzilla।  "Gnuzilla Homepage"। gnu.org। সংগ্রহের তারিখ ৪ সেপ্টেম্বর ২০১৬।  Berry, Karl (৭ অক্টোবর ২০০৮)। "CAcert, GNU IceCat, and savannah"। savannah-hackers-public (মেইলিং তালিকা)। সংগ্রহের তারিখ ৯ ডিসেম্বর ২০০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে গ্নু আইসক্যাট সংক্রান্ত মিডিয়া রয়েছে। GNU.org, গ্নুজিলা ও আইসক্যাটের মূল পৃষ্ঠা কার্নার, সিন মাইকেল (২৭ সেপ্টেম্বর ২০০৬)। "ফায়ারফক্স কি আসলেই ফ্রি নয়?"। internetnews.com।
অন্নদাচরণ খাস্তগীর

অন্নদাচরণ খাস্তগীর (জন্ম: ১৮৩০ - মৃত্যু: ১৮৯০) (ইংরেজি Annadacharan Khastagir) একজন বিখ্যাত চিকিৎসক, সমাজসংস্কারক এবং গবেষণামূলক প্রবন্ধকার। অন্নদাচরণের আদি নিবাস বর্তমান বাংলাদেশের চট্টগ্রামের পটিয়া উপজেলার সুচক্রদণ্ডী। তার বাবা ছিলেন সরকারি উকিল রামচন্দ্র খাস্তগীর। তিনি কলকাতা মেডিক্যাল কলেজ থেকে উত্তীর্ণ হয়ে সরকারি কাজে যোগ দেন এবং মথুরা, বৃন্দাবন এবং উত্তর ভারতের নানা জায়গা ঘুরে কলকাতায় আসেন। তিনি কিছুদিন মেডিক্যাল কলেজ শিক্ষকতাও করেন। বন্ধু বিদ্যাসাগরের আগ্রহে শেষ দিকে হোমিওপ্যাথি চিকিৎসাও করতেন। তার কন্যা কুমুদিনী চট্টগ্রামের প্রথম মহিলা স্নাতক। ঊনবিংশ শতাব্দীতে নারীর মুক্তি এবং অধিকার রক্ষা আন্দোলনে তিনি ছিলেন একজন গুরুত্বপূর্ণ ব্যক্তিত্ব। এই কাজে তার সহযোগী ছিলেন দুর্গামোহন দাস, গুরুচরণ মহলানবিশ, রজনীনাথ রায়, এবং দ্বারকানাথ গঙ্গোপাধ্যায়। অন্নদাচরণ চিকিৎসক সম্মিলনী নামক একটি মাসিক পত্রিকা (১২৯১ বঙ্গাব্দ - ১২৯৯ বঙ্গাব্দ) সম্পাদনা করতেন। তার রচিত উল্লেখযোগ্য বই হল: মানব জন্মতত্ত্ব, ধাত্রীবিদ্যা, নবপ্রসূত শিশুর পীড়া ও চিকিৎসা, স্ত্রীজাতির ব্যাধিসংগ্রহ, আয়ুবর্ধন, শরীর রক্ষণ, পারিবারিক সুস্থতা প্রভৃতি। মানব জন্মতত্ত্ব ধাত্রীবিদ্যা নবপ্রসূত শিশুর পীড়া ও চিকিৎসা স্ত্রীজাতির ব্যাধিসংগ্রহ আয়ুবর্ধন শরীর রক্ষণ পারিবারিক সুস্থতা সংসদ বাঙালি চরিতাভিধান - প্রথম খণ্ড - সাহিত্য সংসদ ISBN 81-85626-65-0
রাজস্থানের অর্থনীতি

রাজস্থান একটি খনিজ সমৃদ্ধ রাজ্য এবং এটি একটি বৈচিত্র্যপূর্ণ অর্থনীতি রয়েছে, যেখানে কৃষি-জমি, খনি এবং পর্যটনের বৃদ্ধি প্রধান শক্তি হিসাবে কাজ করে। রাজ্যটির খনিগুলি থেকে স্বর্ণ, রূপা, বেলেপাথর, চুনাপাথর, মার্বেল, ফসফেট পাথর, তামা এবং লিগনাইট কয়লা উত্তোলন করা হয়। রাজস্থান দেশের মধ্যে সিমেন্টের দ্বিতীয় বৃহত্তম উৎপাদক এবং ভারতে উৎপাদিত মোট লবণের এক দশমাংশ রাজ্যটি থেকে উৎপাদিত হয়। প্রচুর পরিমাণে গম এবং বার্লি চাষ করা হয়, এছাড়াও ডাল, আখ এবং তৈলবীজ চাষ করা হয়। তুলা ও তামাক নগদ ফসল। রাজস্থান ভারতের ভোজ্য তেলের বৃহত্তম উৎপাদক এবং তৈলবীজের দ্বিতীয় বৃহত্তম উৎপাদক। রাজস্থান ভারতের সবচেয়ে বড় উল উৎপাদনকারী রাজ্য। রাজ্যটিতে প্রধানত খরিফ ও রবি এই দুটি ফসল ঋতু আছে। রাজস্থানে সেচের প্রধান উৎস কূপ এবং ট্যাংক। ইন্দিরা গান্ধী খাল উত্তর-পশ্চিম রাজস্থানে সেচের জলের যোগান দেয়। রাজস্থান ভারতে রাইসরিষা, বাজরা, সরিষা ও উল বৃহত্তম প্রযোজক এবং তৈলবীজ, মশলা ও দুধের দ্বিতীয় বৃহত্তম উৎপাদক। এছাড়া রাজ্যটি ভারতে তৃতীয় বৃহত্তম সোয়াবীন এবং মোটা শস্যের উৎপাদক। রাজস্থান উত্তর ভারতের অন্যতম প্রধান দুধ উৎপাদনকারী রাজ্য। রাজস্থান দুধ উৎপাদক সমবায় সরস ব্র্যান্ডের দুধ পণ্য উৎপাদন করে এবং জয়পুর ও নতুন দিল্লিতে তাদের দোকান রয়েছে। রাজস্থান তার পরিবেশ, আইন-শৃঙ্খলা পরিস্থিতি, অবকাঠামো, বিনিয়োগ উপযোগী জলবায়ু এবং অনুকূল জনসংখ্যা ঘনত্বের কারণে মহারাষ্ট্র ও গুজরাটের পর ভারতের একটি প্রধান বিনিয়োগ গন্তব্য। রাজস্থান পাথর উত্তোলন এবং খনিজ শিল্পে ভারতের মধ্যে অগ্রগণ্য একটি রাজ্য। রাজ্যের উদয়পুর শহরে রয়েছে ভারতের একমাত্র এবং বিশ্বের নেতৃস্থানীয় দস্তা, লেড এবং রূপো উৎপাদক হিন্দুস্তান জিঙ্ক- এর সদর দপ্তর। রাজস্থানের ক্ষেত্রী তে তামার খনি আছে। রাজস্থান রাজ্যের পর্যটন শিল্প উন্নতি হচ্ছে। জয়পুরের প্রাসাদ, উদয়পুরের হ্রদ, জোধপুর, বিকানির ও জৈসলমরের মরুভূমি পর্যটকদের জন্য সবচেয়ে সাধারণ স্থান। রাজ্যের অভ্যান্তরীর উৎপাদনের ১৬ শতাংশ আসে পর্যটন শিল্প থেকে। অনেক পুরোনো এবং উপেক্ষিত প্রাসাদ এবং দুর্গ এতিহ্যবাহী হোটেলে রূপান্তর করা হয়েছে। রাজ্যটিতে পর্যটন আতিথেয়তা খাতে কর্মসংস্থান বৃদ্ধি পেয়েছে। পর্যটন শিল্পের উন্নতির সঙ্গে হস্তশিল্প শিল্প বৃদ্ধি হয়েছে রাজ্যটিতে। "Rajasthan Budget Analysis 2016-17" (পিডিএফ)। PRS Legislative Research। ১০ জানুয়ারি ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ নভেম্বর ২০১৬।  "Economy of Rajasthan"। Mapsofindia.com। সংগ্রহের তারিখ ২০১৬-০৮-০৭।  Share on FacebookShare on Twitter (২০১৬-০৩-২০)। "Rajasthan tops in wheat production - Times of India"। Timesofindia.indiatimes.com। সংগ্রহের তারিখ ২০১৬-০৮-০৭।  "Macro overview of Economy of Rajasthan"। Just Wiki। ২০১৬-০৭-১১। ২০১৬-০৮-১৮ তারিখে মূল থেকে আর্কাইভ করা। সংগ্রহের তারিখ ২০১৬-০৮-০৭।  "Rajasthan Economy"। business.mapsofindia.com। সংগ্রহের তারিখ ২০১৭-০১-১০।
দুর্গামোহন দাশ

দুর্গামোহন দাশ (নভেম্বর ১৮৪১ - ডিসেম্বর ১৮৯৭) একজন সমাজ সংস্কারক এবং ঊনবিংশ শতকের বাংলার নবজাগরণের একজন উল্লেখযোগ্য ব্যক্তিত্ব। দুর্গামোহন দাশের আদি নিবাস ও জন্মস্থান বর্তমান বাংলাদেশের ঢাকার বিক্রমপুরের(বর্তমান মুন্সীগঞ্জের টঙ্গীবাড়ী উপজেলার) তেলিরবাগ গ্রামের বিখ্যাত দাশ পরিবারে । তার বাবার নাম কাশীশ্বর দাশ । দুর্গা মোহন দাশের ভাইয়ের নাম ভুবন মোহন দাস যিনি দেশ বন্ধু চিত্তরঞ্জন দাসের বাবা।অর্থাৎ চিত্তরঞ্জন দাশ দুর্গা মোহন দাশের ভাতিজা। দাশ পরিবারটি মূলত আইনজীবী পরিবার ছিল। তার বাবার কর্মস্থল বরিশালে চৌদ্দ বছর বয়সে প্রদর্শনী বৃত্তিলাভ করে তিনি কলকাতার প্রেসিডেন্সি কলেজে পড়া আরম্ভ করেন । ১৮৬১ খ্রিষ্টাব্দে আইনের প্রথম পরীক্ষা লাইসেন্সিয়েট অফ ল উত্তীর্ণ হয়ে তিনি কলকাতা সদর আদালতে আইনজীবী হিসাবে কাজ আরম্ভ করেন । ১৮৬৩ খ্রিষ্টাব্দে বরিশালে গিয়ে সরকারি উকিল হন । ১৮৭০ খ্রিষ্টাব্দে কলকাতায় এসে ওকালতি আরম্ভ করে ক্রমে প্রতিষ্ঠা পান । তার পুত্রদের মধ্যে এস.আর. দাশ এবং বিচারপতি জ্যোতিষরঞ্জন দাশের নাম উল্লেখযোগ্য । অবলা বসু এবং সরলা রায় তার দুই কন্যা । বিখ্যাত বিজ্ঞানী জগদীশচন্দ্র বসু এবং দার্শনিক প্রসন্নকুমার রায় তার দুই জামাতা । দেশবন্ধু চিত্তরঞ্জন দাশ তার ভ্রাতুষ্পুত্র । ১২৭১ বঙ্গাব্দে তার প্রচেষ্টাতে বরিশালে দুটি কায়স্থ বালবিধবার আবার বিবাহ হয় । পূর্ববঙ্গে এই প্রচেষ্টা ছিল প্রথম । এর জন্য তাকে বহু সামাজিক এবং আর্থিক পীড়ন সহ্য করতে হয় । পরে তার চেষ্টায় বরিশালে আরো কয়েকজন বিধবার বিবাহ হয় । বাবার মৃত্যুর পর তিনি অল্পবয়স্কা বিধবা সৎমার আবার বিবাহ দিয়েছিলেন । নিজে বিপত্নীক হবার পর অতুলপ্রসাদ সেনের বিধবা মা কে বিবাহ করেন । ১৮৭২ খ্রিষ্টাব্দে তিনি আইন তৈরি হলে এইরকম বিবাহের জন্য অন্যতম ভারপ্রাপ্ত কর্মচারী নিযুক্ত হন । কলকাতায় আনন্দমোহন বসু, দ্বারকানাথ গঙ্গোপাধ্যায়, শিবনাথ শাস্ত্রী, রজনীনাথ রায় প্রমুখদের সাথে স্ত্রীশিক্ষা এবং মেয়েদের উন্নতিবিধানে নানা কাজ করেন । উদ্ধারপ্রাপ্ত বালবিধবা এবং কুলীন মেয়েদের নিজের বাড়িতে আশ্রয় দিতেন । এই সমস্ত বালিকাদের শিক্ষার জন্য ১৩ সেপ্টেম্বর ১৮৭৩ খ্রিষ্টাব্দে হিন্দু মহিলা বিদ্যালয় এবং এটি বন্ধ হবার পর ১ জুন ১৮৭৬ খ্রিষ্টাব্দে বঙ্গ মহিলা বিদ্যালয় তাদের মিলিত চেষ্টায় স্থাপিত হয়েছিল । প্রধানত তার প্রচেষ্টায় ও অর্থসাহায্যে বরিশাল ব্রাহ্মমন্দির প্রতিষ্ঠিত হয়েছিল । কলকাতায় নব্য ব্রাহ্মদের একটি ছোট দলের তিনি নেতা ছিলেন । তিনি সাধারণ ব্রাহ্মসমাজের প্রতিষ্ঠাতা ও সদস্যদের মধ্যে অন্যতম ছিলেন । ১৮৭৬ খ্রিষ্টাব্দে তিনি কলকাতা পৌরসভার সদস্য হন । ভারতসভার তিনি অন্যতম পৃষ্ঠপোষক ছিলেন । সংসদ বাঙালি চরিতাভিধান - প্রথম খণ্ড - সাহিত্য সংসদ ISBN 81-85626-65-0
আসরারুল হক কাসেমি

মুহাম্মদ আসরারুল হক (১৫ ফেব্রুয়ারি ১৯৪২—৭ ডিসেম্বর ২০১৮) যিনি মাওলানা আসরারুল হক কাসেমি নামেও পরিচিত, ছিলেন একজন ভারতীয় দেওবন্দি ইসলামি পণ্ডিত, রাজনীতিবিদ, কলাম লেখক এবং কিশানগঞ্জ আসনে নির্বাচিত সংসদ সদস্য। তিনি জমিয়ত উলামায়ে হিন্দের প্রাদেশিক সভাপতি, অল ইন্ডিয়া মিল্লি কাউন্সিলের সহ-সভাপতি, দারুল উলুম দেওবন্দের শুরা সদস্য এবং অল ইন্ডিয়া মুসলিম পার্সোনাল ল বোর্ডের সদস্য ছিলেন। সীমাঁচল এর অনগ্রসর অঞ্চলের উন্নয়ন ও কল্যাণের জন্য তিনি 'অল ইন্ডিয়া মিল্লি ও তালিমি ফাউন্ডেশন' প্রতিষ্ঠা করেন। সাথে সাথে কিশানগঞ্জের বিশাল জায়গাজুড়ে আলীগড় মুসলিম ইউনিভার্সিটির শাখাও প্রতিষ্ঠা করেন। তিনি বেশিরভাগ সময় ভারতের উর্দু পত্রিকাগুলোতে সাপ্তাহিক কলাম লেখতেন। মুহাম্মদ আসরারুল হক নিজ গ্রামেই প্রাথমিক শিক্ষা অর্জন করেন। এরপর ১৯৬৪ খ্রিষ্টাব্দে দারুল উলুম দেওবন্দ থেকে দাওরায়ে হাদিসের (মাস্টার্স) সনদ লাভ করেন। ১৯৬৫ সালের ১৬ই মে আসরারুল হক বিয়ে করেন। তার ঔরসে দুই ছেলে ও তিন মেয়ের জন্ম হয়। ২০১২ সালের ৯ই জুলাই তার স্ত্রী মৃত্যুবরণ করেন। ২০০৯ সালে তিনি ভারতীয় জাতীয় কংগ্রেসের মনোনয়ন নিয়ে কিশানগঞ্জ আসন থেকে সাধারণ নির্বাচনে অংশ নেন এবং বিজয়লাভ করেন। ২০১৪ সালের সাধারণ নির্বাচনে বিজেপির প্রার্থী দিলিপ জেসোয়ালের বিপক্ষে লড়ে এবারও নিজ আসন ধরে রাখেন এবং পুরো প্রদেশে সবচেয়ে বেশি ভোট লাভ করেন। আসরারুল হক অল ইন্ডিয়া মুসলিম পার্সোনাল ল বোর্ড এর সক্রিয় সদস্য ছিলেন। জমিয়ত উলামায়ে হিন্দ এর দীর্ঘদিনের কর্মী এবং সেক্রেটারিও ছিলেন। তিনি অল ইন্ডিয়া মিল্লি কাউন্সিলের সহ সভাপতি -ও ছিলেন। এছাড়া বিভিন্ন ধর্মীয় ও সামাজিক সংগঠনের প্রতিষ্ঠাতা, পৃষ্ঠপোষক এবং সক্রিয় সদস্য ছিলেন। আসরারুল হক কাসেমির পৃষ্ঠপোষকতায় অনেক মাদরাসা, স্কুল ও প্রতিষ্ঠান নিজেদের কাজ পরিচালনা করত। তার সময়েই কিশানগঞ্জে ২২৪ একর (৯১ হেক্টর) জমিতে আলীগড় মুসলিম ইউনিভার্সিটি এর শাখা প্রতিষ্ঠিত হয়। তিনি সীমাঁচলে আসা বন্যায় দুর্গতদের অনেক সেবা করেন এবং তাদেরকে সব ধরনের সহায়তা করেন। এছাড়াও সীমাঁচলে শিক্ষা ব্যবস্থার উন্নয়ন ঘটান এবং অনগ্রসর মানুষদেরকে বিভিন্নভাবে সাহায্য করেন। অল ইন্ডিয়া তালিমি ও মিল্লি ফাউন্ডেশনের অধীনে 'মিল্লি গার্লস কলেজ' তারই প্রচেষ্টার ফসল। এই কলেজে বর্তমানে ৫০০ মেয়ে পড়াশোনা করছে। আসরারুল হক কাসেমি বিভিন্ন বিষয়ে কলম ধরেছেন এবং তার হক আদায় করেছেন। তার প্রবন্ধ-নিবন্ধ ভারতের বিভিন্ন পত্র-পত্রিকা, সাময়িকী ও পুস্তিকায় প্রকাশ পেত। ইনসানি আকদার (Human Values) ইসলাম আওর সোসাইটি সুলাগতে মাসায়েল ইসলাম আওর মুসলমানৌঁ কি জিম্মাদারিয়া মুআশারা আওর ইসলাম আওরত আওর মুসলিম মুআশারা খুতুবাতে লেইসেস্টার হকিকতে নামাজ দোয়া-ইবাদাত আসরারুল হক কাসেমি ভালো একজন বক্তাও ছিলেন। জনসাধারণের উদ্দেশে ধর্মীয় সভা-সেমিনারে এবং সংসদ ও অন্যান্য রাজনৈতিক প্রোগ্রামেও বক্তব্য রাখতেন।[তথ্যসূত্র প্রয়োজন] ২০১৮ সালের ৬ই ডিসেম্বর রাতে এক সীরাত মাহফিলে বক্তব্য রাখেন। কয়েক ঘণ্টা পর ভোর ৩টার দিকে মারাত্মক হৃদকম্প শুরু হয় এবং ৭ই ডিসেম্বর ২০১৮ ইংরেজি ৭৬ বছর বয়সে তার মৃত্যু হয়। দেওবন্দি ব্যক্তিত্বের তালিকা "Kishanganj Lok Sabha Elections and Results 2014"। Elections। সংগ্রহের তারিখ ১৬ জুন ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) آہ! مولانا اسرار الحق قاسمی ہمارے درمیان نہیں رہے قومی آواز [১][স্থায়ীভাবে অকার্যকর সংযোগ]
সাদমান ইসলাম

সাদমান ইসলাম (জন্ম: ১৮ মে ১৯৯৫; ঢাকা) হলেন একজন বাংলাদেশী ক্রিকেটার। ইএসপিএনক্রিকইনফোতে সাদমান ইসলাম (ইংরেজি)
কমলনগর থানা

কমলনগর থানা বাংলাদেশের লক্ষ্মীপুর জেলার অন্তর্গত কমলনগর উপজেলার একটি থানা। কমলনগর উপজেলার ৯টি ইউনিয়নের প্রশাসনিক কার্যক্রম কমলনগর থানার আওতাধীন। ইউনিয়নসমূহ: ১নং চর কালকিনি ২নং সাহেবেরহাট ৩নং চর লরেন্স ৪নং চর মার্টিন ৫নং চর ফলকন ৬নং পাটারীরহাট ৭নং হাজিরহাট ৮নং চর কাদিরা ৯নং তোরাবগঞ্জ কমলনগর উপজেলা লক্ষ্মীপুর জেলা
চর কালকিনি ইউনিয়ন

চর কালকিনি বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন। কমলনগর উপজেলার সর্ব-পশ্চিমে চর কালকিনি ইউনিয়নের অবস্থান। এ ইউনিয়নের উত্তরে চর লরেন্স ইউনিয়ন, পূর্বে চর মার্টিন ইউনিয়ন, দক্ষিণে সাহেবেরহাট ইউনিয়ন এবং পশ্চিমে মেঘনা নদী ও ভোলা জেলার দৌলতখান উপজেলার মদনপুর ইউনিয়ন অবস্থিত। চর কালকিনি ইউনিয়ন কমলনগর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ। কমলনগর উপজেলা কমলনগর থানা লক্ষ্মীপুর জেলা
সাহেবেরহাট ইউনিয়ন

সাহেবেরহাট বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন। কমলনগর উপজেলার পশ্চিমাংশে সাহেবেরহাট ইউনিয়নের অবস্থান। এ ইউনিয়নের উত্তরে চর কালকিনি ইউনিয়ন ও চর মার্টিন ইউনিয়ন, পূর্বে পাটারীরহাট ইউনিয়ন, দক্ষিণে চর ফলকন ইউনিয়ন এবং পশ্চিমে মেঘনা নদী ও ভোলা জেলার দৌলতখান উপজেলার মদনপুর ইউনিয়ন অবস্থিত। সাহেবেরহাট ইউনিয়ন কমলনগর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ। কমলনগর উপজেলা কমলনগর থানা লক্ষ্মীপুর জেলা
আরবি অসম্পূর্ণ ক্রিয়া

كان وأخواتها বা আরবি অসম্পূর্ণ ক্রিয়া বা আফআলে নাকিসা (আরবি: الأفعال الناقصة) হল আরবি ভাষার এমন অসম্পূর্ণ ক্রিয়া, যা জুমলায়ে ইসমিয়া (নামবিশিষ্ট বাক্য)-এর শুরুতে এসে 'মুবতাদা' (উদ্দেশ্য)-কে রফা দেয় (এই মুবতাদাকে বলা হয় তার ইসম) এবং 'খবর' (বিধেয়)-কে নসব দেয় (এই খবরকে বলা হয় আফআলে নাকিসার খবর)। যেমন, كان خالدٌ مريضاً এখানে كان হল আফআলে নাকিসাহ, خالد তার ইসম এবং مريضا হল তার খবর। নাকিসাহ বা অসম্পূর্ণ বলে নামকরণ করা হয়েছে, কারণ এগুলো কেবল তাদের 'মারফু'-এর দ্বারা পূর্ণ হয় না। অর্থাৎ, কেবল আফআলে নাকিসা ও তার পরের মারফু (ইসম) এর মাধ্যমে অর্থ পূূূর্ণ হয় না; বরং তার অর্থ পুরোপুরি প্রকাশ করতে হলে মারফু-এর সাথে একটা মানসুব-এরও প্রয়োজন পড়ে।) আফআলে নাকিসার শব্দগুলো হল: كان، صار، أصبح، أضحى، ظل، أمسى، بات، ما برح، ما انفك، ما زال، ما فتئ، ما دام، و ليس আরবি ব্যাকরণ "شبكة المعرفة الريفية"। ২২ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৮।
মুপিডিএফ

মুপিডিএফ (ইংরেজি: MuPDF) সিতে লিখিত একটি ফ্রি ও ওপেন সোর্স সফটওয়্যার ফ্রেমওয়ার্ক যেটি একটি পিডিএফ, এক্সপিএস এবং ইপাব বিশ্লেষণ ও অনুবাদ ইঞ্জিনের প্রয়োগ করে। এটি মূলত পৃষ্ঠাসমূহকে বিটম্যাপে তরজমা করতে ব্যবহৃত হয়, তবে অন্যান্য কার্যক্রমও এটি সমর্থন করে, যেমন- টেবল অব কন্টেন্টস ও হাইপারলিংকসমূহ অনুসন্ধান, তালিকাকরণ। পিডিএফ সফটওয়্যারের তালিকা "Index of /downloads/archive"। সংগ্রহের তারিখ ৭ অক্টোবর ২০১৮।  দাপ্তরিক ওয়েবসাইট গুগল প্লে স্টোরে মুপিডিএফ গুগল প্লে স্টোরে মুপিডিএফ মিনি টেমপ্লেট:F-Droid
সুমাত্রা পিডিএফ

সুমাত্রা পিডিএফ (ইংরেজি: Sumatra PDF) একটি ফ্রি ও ওপেন সোর্স ডকুমেন্ট প্রদর্শক যেটি অনেকগুলো ডকুমেন্ট ফরম্যাট সমর্থন করে। গোস্টস্ক্রিপ্ট ইন্সটল থাকলে, এটি পোস্টস্ক্রিপ্ট ফাইল সমর্থন করে। এটি মূলত মাইক্রোসফট উইন্ডোজের জন্যে উন্নয়ন করা হয়েছে, তবে ওয়াইন ব্যবহার করে গ্নু/লিনাক্সেও চালানো যায়। জাথুরা (ডকুমেন্ট প্রদর্শক) পিডিএফ সফটওয়্যারের তালিকা উইকিমিডিয়া কমন্সে সুমাত্রা পিডিএফ সংক্রান্ত মিডিয়া রয়েছে। দাপ্তরিক ওয়েবসাইট
ম্যাগাজিন (আগ্নেয়াস্ত্র)

ম্যাগাজিন একটি বারংবার আগ্নেয়াস্ত্রের জন্য একটি গোলাবারুদ সংরক্ষণ এবং খাওয়ানোর ডিভাইস, এটি বন্দুকের মধ্যে অবিচ্ছেদ্য (অভ্যন্তরীণ/নির্দিষ্ট ম্যাগাজিন) বা বাহ্যিকভাবে সংযুক্ত (বিচ্ছিন্নযোগ্য ম্যাগাজিন)। ম্যাগাজিন নিজের মধ্যে বেশ কয়েকটি কার্তুজ ধারণ করে এবং পর্যায়ক্রমে প্রতিটিকে এমন একটি অবস্থানে ঠেলে দেয়ার কাজ করে যেখানে আগ্নেয়াস্ত্রের চলমান ক্রিয়া দ্বারা এটি সহজেই ব্যারেল চেম্বারে লোড করা যেতে পারে। বিচ্ছিন্নযোগ্য ম্যাগাজিনটিকে কখনও কখনও কথোপকথনে একটি "ক্লিপ" হিসাবে উল্লেখ করা হয়, যদিও এটি প্রযুক্তিগতভাবে ভুল কারণ একটি ক্লিপ আসলে একটি ম্যাগাজিনে গোলাবারুদ লোড করতে সাহায্য করার জন্য ব্যবহৃত একটি আনুষঙ্গিক ডিভাইস। লিভার-অ্যাকশন এবং পাম্প-অ্যাকশন আগ্নেয়াস্ত্রের টিউবুলার ম্যাগাজিন থেকে শুরু করে স্বয়ংক্রিয় রাইফেল এবং হালকা মেশিন গানের জন্য বিচ্ছিন্নযোগ্য বক্স এবং ড্রাম ম্যাগাজিন যা একশোরও বেশি রাউন্ড প্যাক করতে পারে ম্যাগাজিনগুলি অনেক আকার এবং আকারে আসে। বিভিন্ন বিচারব্যবস্থা "উচ্চ-ক্ষমতার ম্যাগাজিন" হিসাবে সংজ্ঞায়িত ম্যাগাজিন নিষিদ্ধ করে। বেল্ট (আগ্নেয়াস্ত্র) নীচের ধাতু জঙ্গল শৈলী (আগ্নেয়াস্ত্র পত্রিকা) ত্রিমাত্রিক প্রিন্ট করা অস্ত্র ও যন্ত্রাংশের তালিকা "NRA Firearms Glossary"। National Rifle Association of America। ২০১১-০৭-১৮ তারিখে মূল থেকে আর্কাইভ করা। সংগ্রহের তারিখ ২০০৮-০৬-২৬।  "Gun Zone clips vs. magazines"। The Gun Zone। ২০০৮-০৭-২০ তারিখে মূল থেকে আর্কাইভ করা। সংগ্রহের তারিখ ২০০৮-০৬-২৬।  "Handgunner's Glossary"। Handguns Annual Magazine, 1994। সংগ্রহের তারিখ ২০১৩-০৩-২১।  The Franklin Institute (ফেব্রুয়ারি ১৯৭০)। "Component Design" (পিডিএফ)। Automatic Weapons। Engineering Design Handbook: Guns। U.S. Army Materiel Command। পৃষ্ঠা 7–2 through 7–9। AMCP 706-260। ২৬ জানুয়ারি ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ নভেম্বর ২০২২।  একটি ম্যাগাজিন এবং একটি ক্লিপ ভিডিওর মধ্যে পার্থক্য একটি ম্যাগাজিন এবং একটি ক্লিপের মধ্যে পার্থক্য - ছবি
হেমেন্দ্রনাথ মজুমদার

হেমেন্দ্রনাথ মজুমদার (জন্ম: ১৩০১ বঙ্গাব্দ; ১৯ সেপ্টেম্বর ১৮৯৪ - মৃত্যু: ১৩৫০ বঙ্গাব্দ; ২২ জুলাই ১৯৪৮) একজন ভারতীয় বাঙালি চিত্রশিল্পী। তিনি হেমেন মজুমদার বা এইচ. মজুমদার নামেও পরিচিত ছিলেন। হেমেন্দ্রনাথ বর্তমান বাংলাদেশের কিশোরগঞ্জে জন্মগ্রহণ করেছিলেন । হেমেন্দ্রনাথের আদি নিবাস বর্তমান বাংলাদেশের ময়মনসিংহের গচিহাটা । ১৯১০ খ্রিষ্টাব্দে তিনি কলকাতায় গভর্নমেন্ট স্কুল অফ আর্টে ভর্তি হন । ১৯১১ থেকে ১৯১৫ অবধি তিনি কলকাতার জুবিলি স্কুল অফ আর্টে পড়াশোনা করেন । পঞ্চম জর্জের ভারত আগমন উপলক্ষে তিনি কলেজ তোরণ সাজানোর আদেশ অমান্য করে কলেজ ত্যাগ করেন । ভারতের বিভিন্ন শহরে চিত্র প্রতিযোগিতায় তিনি তার কৃতিত্ব দেখিয়েছিলেন । ১৯২১ এবং ১৯২২ সালে তিনি বোম্বে আর্ট একজিবিশনে প্রথম পুরস্কার লাভ করেন । সিক্তবসনা সুন্দরী নারীর ছবি আঁকায় তার খ্যাতি ছিল । শিল্পী, ইন্ডিয়ান মাস্টার ও আর্ট অফ এইচ মজুমদার নামক চিত্রপত্রিকাগুলির তিনি সম্পাদক এবং তত্ত্বাবধায়ক ছিলেন । ১৯১৯ খ্রিষ্টাব্দে তিনি যোগেন্দ্রনাথ শীল, যামিনী রায়, ভবানীচরণ লাহা এবং অতুল বসুর সাথে স্থাপন করেন ইন্ডিয়ান অ্যাকাডেমি অফ ফাইন আর্ট । ১৯৩১ খ্রিষ্টাব্দে তাকে কাশ্মীরের মহারাজা কাশ্মীরে থাকা এবং ছবি আঁকার জন্য আমন্ত্রন জানিয়েছিলেন । ১৯৩২ খ্রিষ্টাব্দ থেকে ১৯৩৮ খ্রিষ্টাব্দ তিনি পাঞ্জাবের পাতিয়ালা রাজ্যের রাজশিল্পীর পদে ছিলেন । তার আঁকা বিখ্যাত ছবির মধ্যে উল্লেখযোগ্য: স্মৃতি, মানসকমল, পরিণাম, অনন্তের সুর, সাকী, কমল না কন্টক প্রভৃতি । হেমেন্দ্রনাথের আঁকা কয়েকটি ছবি দুটি ছবি সংসদ বাঙালি চরিতাভিধান - প্রথম খণ্ড - সাহিত্য সংসদ ISBN 81-85626-65-0 "দিল্লি আর্ট গ্যালারি ওয়েবসাইটে হেমেন্দ্রনাথের জীবনী"। ১৫ জুলাই ২০১০ তারিখে মূল থেকে আর্কাইভ করা। সংগ্রহের তারিখ ৬ এপ্রিল ২০০৮।
সরলা রায়

সরলা রায় (২৬শে নভেম্বর, ১৮৫৯ - ২৯শে জুন, ১৯৪৬) ব্রিটিশ ভারতের একজন শিক্ষাবিদ ছিলেন। তিনি কলকাতা শহরে অবস্থিত গোখলে মেমোরিয়াল স্কুলের প্রতিষ্ঠাতা ছিলেন। সরলা রায় বিখ্যাত ব্রাহ্ম সমাজ সংস্কারক দুর্গামোহন দাশের কন্যা ছিলেন। তার ভ্রাতার নাম ছিল সতীশ রঞ্জন দাশ এবং ভগিনীর নাম ছিল অবলা বসু। অবলা বসু কলকাতা শহরে অবস্থিত বঙ্গ মহিলা বিদ্যালয় এবং বেথুন স্কুলের প্রথম ছাত্রীদের মধ্যে অন্যতম ছিলেন। কলকাতা শহরে অবস্থিত প্রেসিডেন্সি কলেজের প্রথম ভারতীয় অধ্যক্ষ প্রসন্নকুমার রায়ের সঙ্গে তার বিবাহ সম্পন্ন হয়। স্বামীর সঙ্গে ঢাকা শহরে বাস করার সময় তিনি একটি মহিলাদের বিদ্যালয় স্থাপন করেন। কলকাতা শহরে তিনি অভিজাত পরিবারের মহিলাদের নৃত্যনাট্যে অংশগ্রহণ করার জন্য অনুপ্রেরণা যোগান। রবীন্দ্রনাথ ঠাকুর তার অনুরোধে মায়ার খেলা নামক নৃত্যনাট্য রচনা করেন এবং বেথুন স্কুলে এই নাটক প্রথম মঞ্চস্থ করা হয়। ১৯২০ খ্রিষ্টাব্দে তিনি কলকাতা শহরে গোখলে মেমোরিয়াল স্কুলের প্রতিষ্ঠা করেন। এছাড়া তিনি ব্রাহ্ম বালিকা শিক্ষালয়ের প্রথম সম্পাদিকার দায়িত্ব পালন করেন। তিনি মার্গারেট কুজিনস প্রতিষ্ঠিত অল ইন্ডিয়া উইমেনস কনফারেন্সের একজন নেতৃস্থানীয়া সদস্যাও ছিলেন। সমাজকর্মী চারুলতা মুখোপাধ্যায় তার একমাত্র কন্যা ছিলেন। সুবোধচন্দ্র সেনগুপ্ত, ১৯৭৬, সংসদ বাঙালি চরিতাভিধান প্রথম খণ্ড, আইএসবিএন ৮১-৮৫৬২৬-৬৫-০, পৃষ্ঠা ২৩ Ray, Bharati, Women in Calcutta: the Years of Change, in Calcutta The Living City Vol II, edited by Sukanta Chaudhuri, Oxford University Press, first published 1990, paperback edition 2005, p39, আইএসবিএন ০-১৯-৫৬৩৬৯৭-X. টেমপ্লেট:দাস পরিবার